Mercedes-Benz W124

Mercedes-Benz W124 er en bilmodell fra Mercedes-Benz produsert fra 1984 til 1995. W124 var en etterfølger av Mercedes-Benz W123 og ble selv etterfulgt av Mercedes-Benz W210. Høsten 1992 ble helt nye bilmotorer introdusert, med 16 ventiler. Disse motorene ble også levert i etterfølgeren W210 frem til 1999. W124-utgavene fra og med høsten 1992 til og med våren 1995 var således en slags hybrid, med W124-karosseri og W210-motor.
W124 ble levert som sedan, stasjonsvogn (kalt S124), coupe (kalt C124) og kabriolet (A124). W124 fulgte i tradisjonen til W123 og var med dette en solid og velbygd bil som var designet for å kunne tåle mye bruk. W124 var laget med en "koste-hva-det-koste-vil" mentalitet som gjorde at dette ble en av de mest solide Mercedes-Benz-bilene som noensinne er produsert. 
W124 var den første Mercedes Benz med 4 Matic. Ineligent 4 hjuldriftsystem. Fra ca 1986. 
En high-end bil av Mercedes-Benz W124 ble også produsert i samarbeid med Porsche AG, kalt 500 E (1991-1993) og en faceliftversjon E 500 (1994-1995). 
500 E/E 500 var et samarbeid med Porsche-AG, og karosseri ble sendt til Porschefabrikken i Zuffenhausen. Der ble karosseriet tilpasset og modifisert for å få plass til en 5.0L V8 M119 motor hentet fra MB R129 500 SL. Torpedoveggen ble endret for å få motoren så langt bak i karosseriet som mulig. Dermed ble det 50/50 vektfordeling på fram- og bakhjul. Understell og bremser er de samme som på R129 500 SL, i tillegg er det hydraulisk fjæring bak med self-leveling system. E 500 har bremser fra 600 SL 320mm bremseskiver foran og 278mm bak.
Skjermer og sporvidde ble også bredere i forhold til vanlig W124, bilen ble også senket 1,25tommer. Deretter ble det modifiserte karosseriet sendt tilbake til Mercedes-Benzfabrikken i Sindelfingen for lakkering og sendt til Porschefabrikken igjen for montering. Sluttkontrollen ble utført hos MB i Sindelfingen.
Bilene ble nærmest håndbygget og det tok 18 dager å lage hver bil.
Det som skiller 500 E/E 500 visuelt fra resten av W124 er de bredere skjermene, frontlykter og støtfangeren foran og bak. Men er i utgangspunktet en helt annen bil 

Totalt ble det produsert 10.479 biler fra 1991 til 1995.
Limited-Edition versjonen av E 500 var de siste utgavene, produsert som 1995 modeller. Disse ble levert i egne metallic farger og hadde to-tonet interiør. 
Mercedes 500 E / E 500 kjørte fra det meste, men i likhet med tilsvarende BMW og andre i den kategorien måtte den gi tapt mot Lotus Omega (den Lotus-modifiserte utgaven av Opel/Vauxhall Omega). 
Spesialutgaver som E 60 AMG 6.0L V8 og Brabus E 65 6.5L V8, samt Brabus 7.3L V12 ble også levert.

Her kan du se en film om bilen: https://www.youtube.com/watch?v=FJNHhrvZSGg
Versjoner tilgjengelig i Norge i 1985, hentet fra brosjyre trykket november 1984:
200 D – 72 hk
250 D – 90 hk

300 D – 109 hk
200 – 109 hk
230 E – 136 hk
260 E – 170 hk
300 E – 190 hk
Stasjonsvogn (S124) var tilgjengelig fra høsten 1985. Unntaket var 260 E-versjonen. Stasjonsvognsutgaven av 300 E het for eksempel 300 TE.
Lang utgave med 6 dører fantes av 250 D og 260 E. 
Coupe (C124) kom våren 1987 som 230 CE og 300 CE. En interessant ting med CE var at den allerede hadde de utvendige sidepanelene som skulle bli standard på sedan og stasjonsvogn høsten 1989.
Versjoner tilgjengelige i Norge i 1990, hentet fra brosjyre trykket september 1989:
200 D / 200 TD – 75 hk
250 D / 250 TD – 94 hk
250 D Turbo – 126 hk
300 D / 300 TD – 113 hk
300 D 4 Matic – 113 hk
300 D Turbo / 300 TD Turbo – 147 hk
300 D Turbo 4 Matic / 300 TD Turbo 4 Matic – 147 hk
200 / 200 T – 105 hk
200 E / 200 TE – 118 hk
230 E / 230 TE / 230 CE – 132 hk 
260 E – 160 hk
260 E 4 Matic – 160 hk 
300 E / 300 TE / 300 CE – 180 hk
300 E 4 Matic / 300 TE 4 Matic – 180 hk
300 E-24 / 300 TE-24 / 300 CE-24 – 220 hk 
Det fantes lange karosserier med 6 dører og enten som 250 D eller 260 E.
De fleste kunne leveres som Sportline, men unntak av 4 Matic og Lang.
Alle kunne leveres med automatgir.
Versjoner tilgjengelige i Norge i 1994, hentet fra brosjyre trykket mai 1993:
E 200 Diesel – 75 hk
E 250 Diesel (også T-modell) – 113 hk
E 250 Turbodiesel – 126 hk
E 300 Diesel (også T-modell) – 136 hk
E 300 Turbodiesel (også T-modell) – 147 hk
E 300 Turbodiesel 4 Matic (også T-modell) – 147 hk
E 200 (også T-modell) – 136 hk
E 220 (også T-modell, Coupe og Cabriolet) – 150 hk
E 280 (også T-modell) – 193 hk
E 300 4 Matic (også T-modell) – 180 hk
E 320 (også T-modell, Coupe og Cabriolet) 220 hk
E 420 – 279 hk
E 500 – 320 hk
Da betegnelsen E-klasse ble innført i 1993, forsvant modellnavnene T og CE. De ulike variantene ble kalt sedan, T-modell, coupe og cabriolet. 


== Kilder ==
«The first E-Class: 124 series (1984 to 1996)». marsMediaSite (engelsk). Besøkt 11. april 2021.